Gedagte vir die dag: Die regte dingeFoto: Argief Vertrou op die Here en doen wat goed is, woon en werk rustig voort. Vind jou vreugde in die Here, en Hy sal jou gee wat jou hart begeer. (Ps 37:3-4) Die Bybel sê duidelik vir ons dat die Here vir ons sal gee wat ons begeer. Ja, daar is ’n bietjie van ’n vang plek: As ons ons in die Here verlustig, dán sal Hy ons gee wat ons begeer. Die ding is net as ons ons in Hom verlustig en op Hom vertrou, sal dit ons hart verander en sal ons later ander dinge begeer. Ons gaan dan begeer om in ’n inniger verhouding met Hom te staan, ons gaan begeer om beter mense te wees, ons gaan met ander woorde net dit begeer wat God sal behaag. As ons diepste begeerte is om na aan God te wees, sal ons nie meer verlei word deur die aanloklikhede van die tydelike wêreld nie. Ons gaan dan die vreug de ken om in ’n hegte verhouding met God te leef, want dit gaan ons grootste begeer te wees.